**OBRAZLOŽENJE**

**UZ I IZMJENE PRORAČUNA GRADA IVANIĆ-GRADA**

**ZA 2016. godinu**

**RAZLOZI ZA I IZMJENE PRORAČUNA GRADA su:**

* Usklađenje prihoda u skladu sa zakonskim propisima ili sklopljenim ugovorima donesenim u 2015 godini – Prihod od kamata na štednju, naknada za korištenje infrastrukture,
* Izvanredni prihodi - Ministarstvo kulture, Program LIFE Living streets – novi EU
* Usklađenje pojedine vrste prihoda sa mogućnošću realnog ostvarenja za 2016. godinu,
* izmjena iznosa rashoda za investicije koje se financiraju iz kredita temeljem provedenih javnih nabava,
* prihodi od potpora koje se ostvaruju iz županijskih i državnog proračuna, te trgovačkih društava
* smanjenje rashoda radi manjak po godišnjem obračunu za 2015. godinu na konsolidiranom nivou u iznosu 2.561,374 kune.

**PRIHODI**

**Prihodi od poreza**

* povećani su za 400.000 kuna i to na ime poreza na promet nekretnina, budući da je godišnji planirani iznos za 2016. godinu već ostvaren

**Pomoći iz inozemstva i od subjekata unutar općeg proračuna**

* povećanje prihoda od Europskih fondova na ime projekta iz Programa LIFE
* Smanjenje kapitalnih potpora za uređenje Muzeja, uređenje povijesne jezgre, ali i povećanje na ime potpora iz državnog i županijskog proračuna za ; društvene domove, nogostup Šumećani i Caginec, Posjetiteljski centar, sustav javnih bicikala, ceste u UPU 3

**Prihodi od prodaje proizvoda i robe te pruženih usluga i prihodi od donacija**

Odnosi se na korekciju vlastitih prihoda proračunskih korisnika, te sredstva dobivena od trgovačkih društava na ime sponzorstava te sudjelovanja u zajedničkim projektima; manifestacije, uređenje mostova i prostorno planiranje.

**Prihod od prodaje zemljišta**

Povećan je prihod od prodaje zemljišta za 912.659 kuna.

**Prihodi proračunskih korisnika**

* povećani su na ime dobivenih kapitalnih potpora od Ministarstva kulture za uređenje potkrovlja, te prihode Vatrogasne postrojbe na ime potpisanih ugovora,
* smanjeni su vlastiti prihodi Gradskog muzeja

**RASHODI**

**Razdjel 1.**

**Javna uprava i administracija – gradska uprava**

Smanjuju se sredstva za plaće, zbog odlaska zamjenice gradonačelnika na novu dužnost.

Povećavaju se sredstva za intelektualne usluge odnosno uvedena je nova stavka, stručne studije, elaborati i planovi izvodljivosti.

Povećavaju se sredstva za nabavu opreme - računala.

**Obrazovanje**

Povećavaju se sredstava za osnovno obrazovanje na ime projekata osnovnih škola prijavljenih na razne natječaje u županiji i državi

Smanjuju se sredstva za Veleučilište.

**Javne potrebe u kulturi**

Povećavaju se sredstva za 20.000 kuna Zajednici tehničke kulture na ime natjecanja u robotici.

**Sport**

Povećava se stavka za 90.000 kuna Gradskoj zajednici sportskih udruga .

**Turizam**

Povećavaju se sredstva za održavanje manifestacije Festival igračaka i dječjih zborova za 20.000 kuna.

**Pučko otvoreno učilište**

Povećavaju se sredstva za uređenje potkrovlja za 742.000 kuna uz sufinanciranje Ministarstva kulture.

**Razdjel 2.**

**Javna uprava i administracija**

Povećava se stavka povrati poreza, doprinosa, potpora i ostalog iz prethodnih godina za 200.000 kuna, a odnosi se povrat sredstava od prodaje zemljišta u zoni, prodanog tvrtci Vladeks promet.

**Informiranje građana i poduzetnika**

* povećavaju se sredstva Obiteljskom radiju na ime izdavanja Ivaničkog glasnika za 50.000 kuna.

**Subvencioniranje projekata energetske učinkovitosti**

* sufinancirati će se projekti energetske učinkovitosti zajedno sa Fondom za zaštitu okoliša, Zagrebačkom županijom i Ministarstvima i to:
* obnova fasade objekata Dječjih vrtića u Posavskim bregima i Centrali
* uvođenje sustava javnih bicikala
* projekti izgradnje e punionice

**Programi razvoja u poljoprivredi**

* smanjuju se 50.000 kuna na ime sanacije gubitka stočnog sajma u Posavskim Bregima

**Održavanje komunalne infrastrukture**

* sve stavke obrazložene su detaljno u Programu održavanja komunalne infrastrukture koji se donosi u Izmjene proračuna Grada,

**Novo groblje**

* smanjuju se sredstva za otkup zemljišta za Novo groblje

**Poslovni objekti**

* povećavaju se sredstva za investicijsko održavanje društvenih domova uz sufinanciranje Zagrebačke županije,

**Prostorno uređenje**

* povećavaju se sredstva za prostorno uređenje i tehničko tehnološku dokumentaciju, Poduzetnički inkubator i ostali projekti

**Izgradnja komunalne infrastrukture**

* **Smanjuju s**e sredstva za: rekonstrukciju Trga V. Nazora, Gradski muzej - uređenje, parkiralište u Školskoj ulici, Šetnica uz rijeku Lonju, školska dvorana u Ivaničkog Graberju i Posavskim Bregima a koja će se financirati iz Proračuna u 2017. godini.

Sredstva za Šetnicu uz rijeku Lonju smanjuje se za dio koji sufinanciraju Hrvatske vode.

* **Povećavaju** se sredstva za: obnovu mostova, nogostup i kanalizaciju Caginec, nogostup i kanalizaciju Šumećani, vodovodi, plinovodi i kanalizacija na području Grada, parkiralište i cesta u UPU 3, Zelenjak, uređenje sportskog parka, tribina i igralište, Uređenje prostora kod Tržnice Maznica, Trg i igralište uz INU u Moslavačkoj ulici.
* **Nove stavke**: izgradnja parkirališta kod dvorane Žeravinac, Program LIFE Living streets.